वाग्मती प्रदेश खेलकुद : मकवानपुर र ललितपुर फाइनलमा
प्रथम वाग्मती प्रदेश खेलकुदअन्तर्गत पुरुष फुटबलतर्फ मकवानपुर र ललितपुर फाइनल पुगेका छन् । हेटौंडा–५ स्थित पिप्लेक्याम्पा रंगशालामा भएको सेमिफाइनलमा मकवानपुरले दोलखालाई ५–१ ले र ललितपुरले धादिङलाई पेनाल्टी शुटआउटमा ५–३ ले पराजित गरे । आइतबार फाइनल हुनेछ ।
मकवानपुर — प्रथम वाग्मती प्रदेश खेलकुदअन्तर्गत पुरुष फुटबलतर्फ मकवानपुर र ललितपुर फाइनल पुगेका छन् । हेटौंडा–५ स्थित पिप्लेक्याम्पा रंगशालामा भएको सेमिफाइनलमा मकवानपुरले दोलखालाई ५–१ ले र ललितपुरले धादिङलाई पेनाल्टी शुटआउटमा ५–३ ले पराजित गरे । आइतबार फाइनल हुनेछ ।मकवानपुरको जितमा समीरराज थोकरले १४ र ५५ औं, ललित चौलागाईंले ३४ औं, अमिर श्रेष्ठले ७९ औं र अनिश महर्जनले ८८ औं मिनेटमा गोल गरेका थिए । दोलखाका लागि स्वयम् श्रेष्ठले एक गोल फर्काए । म्यान अफ द म्याच अमिर श्रेष्ठ भए ।धादिङ र ललितपुरबीचको पहिलो सेमिफाइनल खेल निर्धारित र अतिरिक्त समय २–२ को बराबरीमा टुंगिएपछि खेलको नतिजा टाइब्रेकरमार्फत् छिनोफानो गरिएको थियो ।क्रिकेटमा काभ्रे विजयीपुरुष टी–२० क्रिकेटमा काभ्रे र मकवानपुर सेमिफाइनलमा पुगेका छन् । काभ्रेले भक्तपुरलाई ८ विकेटले हरायो । पहिले ब्याटिङ गरेको भक्तपुरले २० ओभरमा ७ विकेट क्षतिमा १ सय ३० रन बनायो । निश्चय थापाले ४५ रन जोडे । जवाफमा काभ्रेले १२.५ ओभरमा २ विकेटमै १ सय ३३ रन बनायो । सुवास खकुरेलले नटआउट ७४ रन जोडे ।मकवानपुरले ललितपुरलाई ७४ रनले हरायो । मकवानपुरले १९.१ ओभरमा अलआउट हुनुअघि १ सय ५८ रन खडा गर्‍यो । गौरव खड्काले ७७ रन जोडे । ललितपुरले २० ओभरमा ८ विकेट गुमाउँदा ८४ रनमात्र बनाउन सक्यो । फरिद खानले २१ रन जोडे ।